b'\n_START_ARTICLE_\nLapin yliopiston taiteiden tiedekunta\n_START_PARAGRAPH_\nLapin yliopiston taiteiden tiedekunta on elokuussa 1990 perustettu taideteollisen alan tiedekunta. Samalla se on alan ainoa yliopistollinen tiedekunta Suomessa._NEWLINE_Tiedekunnassa on opiskelijoita noin 1\xc2\xa0100 ja henkil\xc3\xb6kuntaa noin 100. Se vastaa taideteollisen alan yliopistokoulutuksesta Taideteollisen korkeakoulun kanssa. Tiedekunnan vanhin linja on kuvataidekasvatuksen koulutusohjelma. Tiedekunnan dekaanina toimi 2009 kuvataidekasvatuksen professori Timo Jokela._NEWLINE_Taiteiden tiedekunta toimi aiemmin pienteollisuustalossa linja-autoaseman l\xc3\xa4hell\xc3\xa4. Vuonna 2006 valmistui arkkitehtitoimisto Juhani Kataisen suunnittelema uudisrakennus yliopiston p\xc3\xa4\xc3\xa4rakennuksen yhteyteen. Tiedekuntaan yhdistettiin aikoinaan Rovaniemen taide- ja k\xc3\xa4siteollisuusoppilaitos.'